กล้องโทรทรรศ์อวกาศฮับเบิลค้นพบกาแล็กซีใหม่
ภาพ : NASA, ESA, and L. Bedin (Astronomical Observatory of Padua, Italy) - (ภาพเล็ก) : NASA, ESA, L. Bedin (Astronomical Observatory of Padua, Italy), and Digitized Sky Survey 2,ปัจจุบันการค้นพบดาวดวงใหม่ๆ พบดาราจักรหรือกาแล็กซี (galaxy) แห่งใหม่ๆ ดูจะเป็นเรื่องธรรมดาไปแล้ว เพราะมนุษย์เราขยันสร้างเทคโนโลยีสุดล้ำสมัยเพื่อช่วยให้มองไกลเข้าไปในจักรวาล ทำให้รู้ว่าในพื้นที่สุดเวิ้งว้างกว้างใหญ่ของจักรวาลนั้น โลก ของเราไม่ได้อยู่เดียวดาย,หนึ่งในเครื่องมือทรงพลังที่ช่วยนักดาราศาสตร์ได้อย่างดีเยี่ยมมานานเกือบ 3 ทศวรรษ นั่นคือกล้องโทรทรรศน์อวกาศฮับเบิล (Hubble Telescope) ซึ่งเมื่อเร็วๆ นี้ทีมนักดาราศาสตร์นานาชาติได้ใช้กล้องดังกล่าวศึกษาดาวแคระขาวที่เก่าแก่ที่สุดและสลัวที่สุดในกระจุกดาวทรงกลมชื่อ NGC 6752 ระหว่างที่วัดอายุของกระจุกดาวทรงกลมแห่งนี้ พวกเขาก็ค้นพบกาแล็กซีแคระอยู่ห่างออกไป 30 ล้านปีแสงโดยบังเอิญ,กาแล็กซีเพื่อนบ้านที่เพิ่งพบใหม่มีชื่อว่า Bedin 1 ขนาดยาวพอสมควร นักดาราศาสตร์จัดเป็นกาแล็กซีแคระคล้ายทรงกลม (dwarf spheroidal galaxy) เพราะเข้าเกณฑ์ตรงที่มีขนาดเล็ก, ความส่องสว่างต่ำ, ไม่มีฝุ่นและประชากรดาวฤกษ์ที่มีอายุเก่าแก่ ทีมนักดาราศาสตร์คาดคะเนว่ากาแล็กซีนี้น่าจะนี้มีอายุราว 13,000 ล้านปี.
ทีมนักดาราศาสตร์นานาชาติได้ใช้กล้องดังกล่าวศึกษาดาวแคระขาวที่เก่าแก่ที่สุดและสลัวที่สุดในกระจุกดาวทรงกลมชื่อ NGC 6752 ระหว่างที่วัดอายุของกระจุกดาวทรงกลมแห่งนี้
ดาราจักร,กาแลกซี,กล้องโทรทรรศน์อวกาศฮับเบิล,กาแล็กซีเพื่อนบ้าน,โลกโศภิน,การศึกษา